Пол Елюар
Испания

Превод от френски: Пенчо Симов, 1978

chitanka.info

Най-красивите очи в света

пеят песен че желаят

да погледнат по-далеч

от стените на затворите

по-далеч от клепките

натежали от скръбта

Във килията решетките

с вик възпяват свободата

песента се разпростира

там над нечовешки пътища

гдето грее бясно слънце

едро буреносно слънце

Чезнещ и намерен пак живот

нощ и ден на същия живот

Хиляди изгнаници затворници

вий поддържате във мрака

огън който е носител на зората

и на свежестта и на росата

на победата

и удоволствието от победата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.